ทองคำพุ่ง 11ดอลล์
สัญญาทองคำตลาดนิวยอร์กปิดพุ่งขึ้นแข็งแกร่งหลังข้อมูลแรงงานอ่อนแอหนุนแรงซื้อ
9 ก.ค. 2554

สัญญาทองคำตลาดนิวยอร์กปิดพุ่งขึ้นแข็งแกร่งหลังข้อมูลแรงงานอ่อนแอหนุนแรงซื้อ
สัญญาทองคำตลาด COMEX (Commodity Exchange) ส่งมอบเดือนส.ค.พุ่งขึ้น 11 ดอลลาร์ หรือ 0.7% ปิดที่ 1,541.6 ดอลลาร์/ออนซ์ หลังจากเคลื่อนตัวในช่วง 1,525.00-1,546.00 ดอลลาร์
สัญญาโลหะเงินส่งมอบเดือนก.ย.เพิ่มขึ้น 0.7 เซนต์ ปิดที่ 36.543 ดอลลาร์/ออนซ์ และสัญญาโลหะทอแดงส่งมอบเดือนก.ย.ลดลง 3 เซนต์ ปิดที่ 4.412 ดอลลาร์/ปอนด์
ส่วนสัญญาพลาตินัมส่งมอบเดือนต.ค.ร่วงลง 9.60 ดอลลาร์ ปิดที่ 1,733.40 ดอลลาร์/ออนซ์ และสัญญาพัลลาเดียมส่งมอบเดือนก.ย.ร่วงลง 7.60 ดอลลาร์ ปิดที่ 778.95 ดอลลาร์/ออนซ์
นักลงทุนเข้าซื้อสัญญาทองคำเพื่อหลีกเลี่ยงความเสี่ยงในช่วงที่เศรษฐกิจและตลาดแรงงานของสหรัฐยังคงเปราะบาง โดยกระทรวงแรงงานสหรัฐเปิดเผยว่า ตัวเลขจ้างงานนอกภาคการเกษตรเดือนมิ.ย.ปรับตัวเพิ่มขึ้นเพียง 18,000 ตำแหน่ง น้อยกว่าที่นักวิเคราะห์ส่วนใหญ่คาดว่าจะพุ่งขึ้น 90,000 ตำแหน่ง ส่วนอัตราว่างงานเดือนมิ.ย.เพิ่มขึ้นสู่ระดับ 9.2% จากเดือนพ.ค.ที่ระดับ 9.1%